Havskilpadder finner all mat i vann og tilbringer nesten hele livet i havet, men de må på land for å legge egg. Eggene til alle artene er små og runde. Hunnskilpaddene blir paret i havet og tar seg opp på land på stranden om natten. Der graver de en grop hvor de legger eggene sine. Eggene ruges ut ved hjelp av varmen fra sola. Etter endt fosterutvikling graver de nyklekte ungene seg opp til overflaten og tar seg ut i havet. Antall egg og rugetid avhenger av art.